./data/phi2331/phi023/phi2331.phi023.perseus-lat2.xml
verum cum Gallieni tantam improbitatem ferre non possent, consilium inierunt Marcianus et Heraclianus, ut alter eorum imperiumcaperetet Claudius quidem, ut suo dicemus loco, vir omnium optimus, electus est, qui consilio non adfuerat, eaque apud cunctos reverentia, ut iuste dignus videretur imperio, quemadmodum postea comprobatumest  is enim et Claudius, a quo Constantius,vigilissimus Caesar, originem ducit, fuit iisdem socius in appetendo imperio quidam Ceronius sive Cecropius, dux Dalmatarum, qui eos et urbanissime et prudentissimeadiuvit, sed cum imperium capere vivo Gallieno non possent, huius modi eum insidiis adpetendum esse duxerunt, ut labem improbissimam malis fessa re publica a gubernaculis humani generis dimoverent, ne diutius theatro et circo addicta res publica pervoluptatum deperiret inlecebras, insidiarum genus fuit tale: Gallienus ab Aureolo, qui principatum invaserat, dissidebat, sperans cottidie gravem et intolerabilemtumultuarii imperatoris adventum, hocscientes Marcianus et Cecropius subito Gallieno iusserantnuntiari Aureolum iam venire, ille igitur militibus cogitatis quasi certum processit ad proelium atqueita missis percussoribus interemptus est  et quidem Cecropii Dalmatarum ducis teloGallienus dicitur esse percussus, ut quidam ferunt, circa Mediolanum, ubi continuo et frater eius Valerianus est interemptus, quem multi Augustum, multi Caesarem, multi neutrumfuisse dicunt, quod veri simile non est, si quidem capto iam Valeriano scriptum invenimus in fastis:Valeriano imperatore consule quis igitur aliuspotuit esse Valerianus nisi Gallieni frater? constat de genere, non satis tamen constat de dignitate vel, ut coeperunt alii loqui, de maiestate